Source: https://www.cikastogovedo.si/o-zdruzenju/statut-zdruzenja/
Timestamp: 2018-09-24 04:31:06+00:00
Document Index: 357368

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Na podlagi 4. in 9. člena Zakona o društvih (Uradni list RS, št. 61/06) je občni zbor Združenja rejcev avtohtonega cikastega goveda v Sloveniji, dne 8. februarja 2011, sprejel
(temeljni akt društva)
PRO CIKA
Združenje rejcev avtohtonega cikastega goveda v Sloveniji (v nadaljevanju besedila: Združenje) je prostovoljno združenje kmetov, ki redijo to pasmo, strokovnjakov s področja govedoreje in ljubiteljev te pasme.
Združenje deluje na celotnem območju Republike Slovenije. Združenje sodeluje z drugimi organizacijami in društvi, ki imajo podobne cilje.
Sedež združenja je: Cesta v BONOVEC 1, 1215 Medvode.
Za uradno poslovanje se uporablja okrogel žig s premerom 3 cm, ki ima na obodu besedilo Združenje rejcev avtohtonega cikastega goveda v Sloveniji, v sredini pa je glava cikastega goveda. Na uradnih dokumentih združenje žig uporablja kot svoj zaščitni znak.
Odgovornost za uresničevanje svojih in skupnih družbenih interesov prevzema upravni odbor, ki ga izvolijo člani združenja na občnem zboru.
Namen združenja je oživljanje, ohranjanje in obnovitev cikastega goveda, izboljševanje njegove kakovosti ter povečanje gospodarnosti reje čred. Združenje se lahko povezuje in združuje v zveze in druge oblike združevanja doma in v tujini, kar se uredi s posebnim aktom.
Združenje kot priznana rejska organizacija v Republiki Sloveniji deluje v skladu z zakonom o živinoreji in pravilnikom o pogojih za priznanje rejskih organizacij. Za svoje člane opravlja vse naloge priznane rejske organizacije v skladu z zakonom.
Za rejce, ki niso člani združenja, združenje v skladu s predpisi, ki urejajo področje ohranjanja pasme, izvaja le nujne rejske naloge. Ti rejci nimajo pravic, ki izvirajo iz članstva v združenju.
z rejskimi nalogami priznane rejske organizacije v skladu z zakonom,
s strokovnim izobraževanjem svojih članov,
s sodelovanjem in spodbujanjem članov, da aktivno sodelujejo s strokovnimi službami na področju govedoreje in širše živinoreje, katerih cilj je ohranjanje slovenskih avtohtonih pasem domačih živali,
z organiziranjem prometa s plemenskimi živalmi in reprodukcijskim blagom,
s spodbujanjem aktivnosti, katerih cilj je varovanje okolja in živali,
s sodelovanjem s sorodnimi organizacijami doma in v tujini.
Članstvo v združenju temelji na prostovoljni in nepridobitni osnovi fizičnih oseb.
Redni član združenja lahko postane vsak rejec cikastega goveda – nosilec kmetijskega gospodarstva ali njegov član, ki redi plemenske živali na območju Republike Slovenije, ki izpolnjuje pogoje za vpis v izvorno rodovniško knjigo (IRK CK) in ki s pisno izjavo potrdi vključitev svojih živali v rejski program.
da dajejo predloge in pobude glede delovanja,
da sodelujejo pri delu organov,
da opravljajo posamezne rejske naloge v skladu z rejskim programom,
da sodelujejo pri prodaji in nabavi plemenskih živali ter semena bikov.
da spoštujejo pravila in sklepe organov,
da spoštujejo pravila rejskega programa za cikasto govedo,
da s svojim delom in znanjem pomagajo uresničevati poslanstvo združenja,
Izredni član združenja lahko postane vsak, tudi če ne redi cikastega goveda in ima interes za aktivno sodelovanje pri izvajanju nalog združenja. Izredni član lahko postane strokovnjak s področja živinoreje in ljubitelj te pasme.
Izredni člani praviloma ne morejo biti izvoljeni v upravni in nadzorni odbor ter častno razsodišče, lahko pa sodelujejo v vseh organih združenja po pravilih za redne člane, če jih na predlog upravnega odbora potrdi občni zbor.
Častni član združenja lahko postane oseba, ki je s svojim delom posebej pripomogla k uresničevanju namenov združenja. Častni člani imajo vse pravice rednih članov, lahko delujejo v organih združenja, so lahko voljeni in imajo pravico glasovanja.
s črtanjem, zaradi neplačane članarine in po predhodnem opominu,
z izključitvijo, zaradi zavestnega kršenja pravil združenja, pravil rejskega programa in povzročene materialne ali moralne škode,
Sklep o prenehanju članstva sprejme upravni odbor. O izključitvi iz združenja na predlog upravnega odbora na prvi stopnji odloči častno razsodišče s pisnim sklepom. Zoper sklep častnega razsodišča o izključitvi je dovoljena pisna pritožba na občni zbor v roku 30 dni od vročitve sklepa. Odločitev občnega zbora mora biti sprejeta z dvotretjinsko večino prisotnih članov in je dokončna.
Člani združenja morajo vabilo z dnevnim redom prejeti najmanj teden dni pred občnim zborom.
Redni občni zbor odloča z večino glasov prisotnih članov. Glasovanje je praviloma javno. Občni zbor lahko z večino glasov potrdi tudi tajno glasovanje.
O delu in sklepih rednega občnega zbora se piše zapisnik, ki ga podpišejo predsednik delovnega predsedstva, zapisnikar in overitelja zapisnika.
sprejema pravila združenja, njihove spremembe in dopolnitve,
sprejema rejski program, njegove spremembe in dopolnitve,
na predlog upravnega odbora potrjuje ali razrešuje strokovnega tajnika,
na predlog upravnega odbora imenuje častne člane,
odloča o pritožbah članov glede izključitve,
Upravni odbor sestavlja 9 članov s pravico glasovanja, med katerimi je tudi predsednik, ki je po funkciji član upravnega odbora. Pri izboru članov upravnega odbora se poskuša v čim večji meri slediti cilju teritorialni zastopanosti.
Člani upravnega odbora imenujejo blagajnika, ki vodi finančno poslovanje.
imenuje strokovnega vodjo, katero potrditev sprejme občni zbor,
imenuje strokovnega tajnika, katero potrditev sprejme občni zbor,
imenuje člane strokovnega sveta iz vrst članov združenja,
imenuje člane delovne skupine za odbiro bikov v skladu s predpisi,
imenuje člane komisij za izvedbo posameznih večjih nalog,
vodi finančno in materialno poslovanje,
obravnava in rešuje prošnje in pritožbe,
sprejema odločitve o sedežu,
Če član upravnega odbora ne sodeluje aktivno ali iz drugih razlogov ne želi več biti član upravnega odbora, ima upravni odbor pravico, da med dvema občnima zboroma začasno imenuje od 1 do 3 nove člane. O teh spremembah mora upravni odbor poročati naslednjemu občnem zboru in jih dati v potrditev.
Predsednika izvoli občni zbor na predlog upravnega odbora ali na predlog najmanj 10% članov s pravico glasovanja. Mandatna doba predsednika je 5 let in je lahko izvoljen ponovno.
Predsednik ima naslednje pristojnosti:
po funkciji je predsednik upravnega odbora in član strokovnega sveta,
predstavlja in zastopa združenje ter zanj podpisuje,
Strokovni svet daje mnenja in predloge o strokovnih vprašanjih pri izvajanju rejskega programa za cikasto govedo.
obravnava predlog strokovnih nalog rejskega programa,
obravnava poročila o izvajanju strokovnih nalog rejskega programa,
razpravlja o predlogih za dopolnitev rejskega programa,
spremlja novosti na področju zakonodaje v govedoreji,
spremlja novosti na področju stroke v govedoreji.
Strokovni svet sestavljajo strokovni vodja, strokovni tajnik, predstavniki, ki jih imenuje združenje in predstavniki izvajalcev strokovnih nalog rejskega programa. Število predstavnikov združenja je enako številu predstavnikov izvajalcev.
Predstavniki združenja v strokovnem svetu se lahko zamenjajo v primeru zamenjav odgovornih. Predstavnike izvajalcev strokovnih nalog rejskega programa imenujejo strokovne ustanove, s katerimi ima združenje sklenjeno pogodbo.
Mandatna doba predstavnikov združenja je 5 let, mandatna doba izvajalcev pa je enaka dobi imenovanja.
Strokovni svet je pri svojem delu avtonomen in daje predloge in mnenja o strokovnih vprašanjih. O svojem delu poroča upravnemu odboru in občnemu zboru.
Delo strokovnega sveta vodi strokovni vodja. Strokovni svet mora svoje naloge opravljati po poslovniku, ki ga pripravi in potrdi na svoji prvi seji.
Strokovnega vodjo imenuje upravni odbor, potrdi pa redni občni zbor. Strokovni vodja mora izpolnjevati zakonske pogoje, njegov mandat pa je praviloma enak obdobju priznanja priznane rejske organizacije oziroma obdobju trajanja rejskega programa, potrjenega s strani ministrstva.
Strokovni vodja je za svoje delo odgovoren upravnemu odboru in občnemu zboru.
Strokovni vodja opravlja predvsem naloge, določene z zakonom o živinoreji in podzakonskimi akti, in sicer:
zagotavlja izvajanje strokovnih nalog rejskega programa,
vodi in koordinira delo strokovnega sveta,
pripravlja predloge strokovnih nalog rejskega programa,
pripravlja poročila o izvajanju strokovnih nalog rejskega programa,
pripravlja predloge za dopolnitev rejskega programa,
spremlja novosti na področju stroke v govedoreji,
sodeluje s strokovnimi ustanovami na področju govedoreje.
Strokovni tajnik opravlja strokovna opravila pri izvajanju rejskega programa ter povezuje rejsko in selekcijsko delo. Strokovni tajnik vodi delo delovne skupine za odbiro in ocenitev bikov za osemenjevanje in pripust, ki jo imenuje upravni odbor združenja.
Strokovnega tajnika imenuje upravni odbor, potrdi pa redni občni zbor. Mandatna doba strokovnega tajnika je 5 let.
Strokovni tajnik je za svoje delo odgovoren strokovnemu vodji, upravnemu odboru in občnemu zboru.
Strokovni tajnik opravlja naslednje naloge:
vodi register rejcev, vključenih v rejski program,
razvršča plemenske živali v IRK CK,
sodeluje pri pripravi razstav, delavnic, tečajev in izobraževanj,
Nadzorni odbor izvoli občni zbor za dobo 5 let. Sestavljajo ga trije člani, predsednik in dva člana. Konstituira se, ko člani izmed sebe izvolijo predsednika. Sklepčen je, če sta na seji prisotna vsaj dva člana in če za sklepe glasuje večina prisotnih.
Člani nadzornega odbora ne morejo biti člani upravnega odbora, imajo pa pravico prisostvovati na sejah upravnega odbora in vpogled v vso dokumentacijo organov združenja.
Nadzorni odbor nadzoruje delo organov združenja in opravlja nadzor nad finančnim in materialnim poslovanjem. Nadzorni odbor o svojih ugotovitvah pisno poroča upravnemu odboru in občnemu zboru. Če nadzorni odbor ugotovi večje pomanjkljivosti v finančnem in materialnem poslovanju, o tem obvesti pristojne organe, lahko pa zahteva tudi sklic občnega zbora.
Častno razsodišče izvoli občni zbor za dobo 5 let. Sestavljajo ga trije člani, predsednik in dva člana. Konstituira se, ko člani izmed sebe izvolijo predsednika. Sklepčen je, če sta na seji prisotna vsaj dva člana in če za sklepe glasuje večina prisotnih.
Častno razsodišče se sestaja po potrebi na podlagi pisnih zahtev organov združenja. Zahteve mora rešiti v roku 30 dni.
Člani častnega razsodišča ne morejo biti člani upravnega odbora, imajo pa pravico prisostvovati na sejah upravnega odbora.
Častno razsodišče daje predloge o etičnih in moralnih vprašanjih delovanja združenja in njegovih članov. Obravnava kršitve članov, kot so:
Častno razsodišče izreka disciplinske ukrepe, in sicer:
O ukrepih častno razsodišče izda pisne sklepe in o njih poroča občnemu zboru.
Zoper sklep o izključitvi se lahko prizadeti v roku 30 dni pritoži občnemu zboru, ki o zadevi dokončno odloči.
Upravni odbor dva meseca pred pretekom mandata razpiše volitve v organe združenja. Upravni odbor pozove člane, da v 30 dneh od razpisa vložijo pisne kandidature pri upravnem odboru. Kandidira lahko vsak redni, izredni in častni član združenja, ki da k kandidaturi pisno soglasje.
Občni zbor mora pred začetkom volitev sprejeti sklep o prenehanju mandata predsedniku in članom organov združenja. O prenehanju mandata (ob primeru smrti, razrešitve in odstopa) mora občni zbor sprejeti ugotovitveni sklep in izvoliti nadomestnega člana.
Občni zbor na predlog upravnega odbora imenuje volilno komisijo, ki prevzame gradivo iz prejšnjega člena in skladno z dnevnim redom občnega zbora izvede volitve, prešteje veljavne glasove ter poda poročilo o izidu volitev. O načinu volitev odloči občni zbor.
Za člane organov so izvoljeni kandidati, ki so prejeli največ glasov.
Če je vložena zaprta lista, se voli lista. Lista je izvoljena, če prejme najmanj polovico opredeljenih glasov.
Združenje lahko, pod pogoji, ki jih za opravljanje te dejavnosti določa zakon, neposredno opravlja pridobitno dejavnost s področja svojega delovanja, in sicer:
organizacija razstav plemenskih živali,
organizacija prodaje plemenskih živali,
izdajanje strokovnih in poljudnih publikacij,
izdajanje in prodaja promocijskega materiala in izdelkov,
gostinske usluge povezane z organizacijo prireditev,
nudenje planšarskih, turističnih in etnografskih storitev.
Združenje lahko neposredno opravljanje pridobitne dejavnosti v imenu združenja poveri drugim pravnim ali fizičnim osebam v skladu z zakonodajo in na temelju pogodbe, ki jo sklene v imenu združenja upravni odbor.
Sredstva za izvajanje strokovnih nalog rejskega programa, ki jih za združenje pogodbeno izvajajo druge priznane organizacije v govedoreji, se zagotavljajo:
Višina sredstev iz namenskih javnih sredstev se določi z letnim programom strokovnih nalog rejskega programa, ki ga pripravi strokovni vodja in potrdi upravni odbor.
Pristojbine za zootehniška opravila, ki se izvajajo v okviru rejskega programa kot javna služba in se sofinancirajo z javnimi sredstvi, potrdi minister pristojen za kmetijstvo.
Višino pristojbin, ki jih za izvajanje rejskega programa prispevajo rejci, določi upravni odbor na predlog strokovnega sveta.
Rejci, ki niso člani združenja, za zootehniška opravila, ki jih za njihove živali izvaja združenje, plačujejo posebne pristojbine, ki jih določi upravni odbor na predlog strokovnega sveta.
VII. POKROVITELJSTVO IN DONATORSTVO
Državni organi, lokalne skupnosti in njihovi organi, gospodarske družbe, zavodi ter druge organizacije lahko delno ali v celoti prevzamejo pokroviteljstvo ali donatorstvo nad posameznimi dejavnostmi združenja. Pokroviteljstvo ali donatorstvo lahko traja določen ali nedoločen čas.
Pokroviteljstvo ali donatorstvo se uredi s posebno pogodbo ali sklepom upravnega odbora.
Združenje ima lahko tudi sponzorje. Sponzorji so fizične ali pravne osebe, ki združenju pomagajo v materialni ali kaki drugi obliki.
Predstavniki pokroviteljev, donatorjev in sponzorjev lahko sodelujejo in razpravljajo na sejah upravnega odbora in občnega zbora, nimajo pa pravice odločanja.
za posebne dosežke v reji in promociji avtohtone pasme cikasto govedo.
s sklepom občnega zbora, ki mora biti sprejet z dve-tretjinsko večino prisotnih članov z glasovalno pravico,
V primeru prenehanja delovanja združenja se njeno premoženje prenese na drugo priznano rejsko organizacijo, na kateri ima združenje svoj sedež.
Ta pravila so bila sprejeta na rednem občnem zboru, dne 13. februarja 2010, in usklajena na izrednem občnem zboru, dne 21. marca 2010, v Logatcu, ter veljajo z dnem sprejetja.
Določila, ki opredeljujejo status priznane rejske organizacije, začnejo veljati z dnem priznanja.
Postopek za spremembo ali dopolnitev pravil združenja je enak postopku za sprejem novih pravil.
Vransko, 8. februar 2011
Dominik Čevka
Statut društva lahko prenesete tudi v obliki Microsoft® Word dokumenta – Statut Združenja